રાજકોટ તા.૧૦ : કાચા તેલમાં તોફાની તેજી જોવાઈ રહી છે વૈશ્વિક બજારમાં કાચાતેલનાં ભાવ છેલ્લા ત્રણ વર્ષના ટોચની સપાટીએ પહોંચ્યા છે વાયદામાં બ્રેન્ટમાં ૭૦ ડોલરની પાસે કારોબાર થઈ રહ્યો છે. જયારે નાયમેકસ ક્રૂડ ૬૩ ડોલરની ઉપર છે. બીજ તરફ એપીઆઈની ઈન્વેન્ટ્રી રિપોર્ટ મુજબ અમેરિકામાં કાચા તેલના ભંડાર ૧૧૨ લાખ બેરલ ઘટી ગયા છે. દરમિયાન બજારની નજર આજે અમેરિકી એનર્જી ડિપાર્ટમેન્ટની ઈન્વેંટ્રી રિપોર્ટ પર ટકેલી છે.